Tämä on meidän planeettamme. Maa.
Seison sen päällä kirjaimellisesti juuri nyt.
Ellet katso tätä lentokoneessa tai pudotessasi rakennuksesta,
sinäkin todennäköisesti seisot.
Tämä on uskomaton tarina siitä, miten ihmiskunta muutti maailmamme -
tällaisista luonnon turhuuksista näihin moderneihin asioihin.
Se teki sen käyttämällä pelkästään käsiään -
ja mielikuvitustaan, ja myös työkaluja, sähköä ja internetiä.
Matka vie minut maailman joka kolkkaan,
raha- ja pandemiarajoitusten niin salliessa.
Tutkin läheltä lajimme häkellyttävimpiä saavutuksia.
LEIJONAKUNINGAS
Esitän kysymyksiä…
Kuka olet?
…johtaville akateemikoille, älyniekoille ja ekspertisteille,
jotka auttavat minua selvittämään sivilisaatiomme saloja.
Miksi pyramidien rakentamistapaa pidetään arvoituksena,
kun ne selvästi ovat vain isoja palikoita kolmiossa?
Tämä ei ole vain tarina planeetasta, jolla elämme,
vaan tarina maailmasta, jossa asumme. Tai molemmat.
Tule minun, Philomena Cunkin kanssa,
tutustumaan rakentamamme maailman virstanpylväisiin.
Tämä on Cunk on Earth.
Miljardien vuosien ajan Maassa ei ollut sivilisaatiota.
Oli vain eläinten, kasvien ja kaasujen vuorovaikutusta.
Se oli varmasti kaunista, mutta myös tylsää.
Sitten tuli olento, joka muutti kaiken: ihmisolento.
Muistuttiko alkuihminen meitä? Oliko hän tehty samanlaisesta lihasta kuin me?
Oliko sillä tuotenimi, kuten "beef" tai "pork"?
Tietääksemme he koostuivat samasta aineesta kuin me.
Meillähän on vain luita, mutta ne ovat täysin samanlaisia kuin meidän.
Voimme vain olettaa, että luita ympäröivä liha muistutti meidän lihaamme.
En ole kuitenkaan kuullut heihin liitetystä tuotenimestä.
Kutsuttaisiinko sitä vain lihaksi? -Luultavasti, kyllä.
Ihmislihalle on vaikea keksiä tuotenimi.
"Ihlih"?
Alkuihmisiä pidetään tyhminä, koska niillä oli isot kulmakarvat ja ne sanoivat "ugh",
mutta itse asiassa ne olivat uraauurtavia keksijöitä.
He käyttivät työkaluja ensimmäisinä.
Suurin osa nykymiehistä on unohtanut sen taidon.
Siksi heidän pitää kutsua tosimies apuun.
Miten alkuihminen teki työkaluja kävellessään nelinkontin?
Emme usko heidän liikkuneen nelinkontin kovinkaan kauan.
He kävelivät pystyssä jo kaksi miljoonaa vuotta sitten.
Valmistivatko he työkalut etujaloillaan vai takajaloillaan?
Ihmiset eivät ole koskaan olleet hyviä valmistamaan asioita jaloillaan.
Uskon siis, että he käyttivät etujalkojaan.
Eli jalkatermein kyse oli siis yläjaloista.
Kyllä, he käyttivät "yläjalkojaan" työkalujen valmistamiseen -
tai käsiä, kuten me niitä nykyään kutsumme.
Alkuihmiset keksivät tulen. Sen avulla he näkivät öisin ja pysyivät lämpiminä,
surullisesti pitkittäen heidän yksitoikkoista elämäänsä.
Heidän piti keksiä tekemistä pitkiin tylsiin iltoihin, ja se oli taide.
Astun luolaan, en vahingossa, enkä siksi, että olisin susi,
vaan siksi, että tuottajat pyysivät minua tulemaan tänne -
katsomaan luolataidetta.
Tällaiset luolamaalaukset ovat varhaisimpia sivilisaation esimerkkejä.
Ei hätää, parempaa on luvassa.
Varhaiset taiteilijat maalasivat käden ulottuvilla olevia asioita, kuten käsiään.
Sitten he alkoivat maalata tarinoita.
Aluksi vain tylsiä tarinoita paikallaan seisovista lehmistä.
Pian he alkoivat luoda tämänkaltaisia jännittäviä taistelukohtauksia:
Ihmiset vastaan lehmät 2D.
Luolamiehelle tämä oli kuin Fast & Furious 7.
Onko luolamaalauksista tehty elokuvia?
Oikeuksia on varmaan mahdoton saada.
Elokuvanteko syntyi vasta paljon luolamaalauksia myöhemmin.
Kukaan ei siis ole katsonut luolamaalausta ja todennut: "Luoja, miten huikea tarina."
"Steven Spielbergin pitää tehdä tästä elokuva."
Olisi vaikea keksiä puolitoista tuntia pitkä tarina vain yhden kuvan perusteella.
Eräiden mukaan väkivaltaisilla kuvilla oli uskonnollinen merkitys:
ne toivat hyvää onnea tuleviin taisteluihin.
Ikävä kyllä emme koskaan saa tietää, miksi ihmiskunta soti lehmiä vastaan.
Luultavasti emme edes saa tietää taiteilijan tai näiden lehmien nimiä,
koska taiteilija on jo mitä luultavimmin kuollut.
Eläinten päivittäinen metsästys oli tosi rasittavaa,
kunnes joku keksi, että voi myös syödä kasveja,
joita oli helpompi ottaa kiinni, koska ne eivät voineet paeta.
Tämä laiskuus johti maanviljelyn keksimiseen.
Se oli valtava harppaus eteenpäin, mikä oli nyt vaarallisempaa,
sillä sitä saattoi laskeutua kaikkialla lojuvien maanviljelystyökalujen päälle.
Varhaiset maanviljelijät viljelivät vehnää ja oppivat leipomaan leipää.
He viljelivät myös ohraa, herneitä ja linssejä.
He olisivat siis voineet tehdä kelpo vegepihvin leivän sisään pantavaksi.
Onneksi siihen ei ollut tarvetta.
Koska he olivat myös keksineet tämän: aidan.
Huipputekninen puinen kone eläinten telkeämiseen.
Ihmiset orjuuttivat nopeasti lampaat, kanat, vuohet -
ja verivihollisensa lehmät.
Maatilat olivat kuin eläintarhoja, paitsi että eläintarhassa -
ei voi tappaa ja syödä valitsemaansa yksilöä,
ellei sitten eläintarha ole talousvaikeuksissa -
ja omistaja on epätoivoinen.
Eläimet, joita ei voitu syödä tai ratsastaa -
päätyivät lemmikeiksi, jos ne olivat söpöjä.
Alkuihminen kesytti koiria kumppanikseen.
Ja kissoja minkä lie takia meillä niitä on.
Ensimmäistä kertaa historiassa elämää voitiin kuvailla viihtyisäksi.
Ihmiset elivät kunnon taloissa, jotka pian kasvoivat kaupungeiksi.
On vaikea uskoa, että kuljen läpi maailman ensimmäisen kaupungin, sillä en kulje.
Se on Irakissa, joka on tosi kaukana ja helvetin vaarallinen paikka.
Mutta sen rauniot näyttävät tältä.
Ette tietäisi, etten ole siellä, ellen olisi kertonut siitä vahingossa.
Tänään se on vain säälittävä kasa kiviä ja pölyä,
mutta jos simuloi sen ulkonäön nykytietokoneella,
lopputulos on henkeäsalpaava.
Sivilisaatio oli alkanut.
Kuka keksi sivilisaation?
Itse sivilisaatiota ei ole keksitty.
Eikä se alkanut yhtäkkiä.
Sivilisaatio viittaa siihen, kun ihminen alkoi viljellä maata,
rakentaa kaupunkeja ja luoda lakeja.
Se tapahtui asteittain eri puolilla maailmaa.
Sitä ei keksitty yhtäkkiä.
Kyse ei siis ollut vain yhdestä miehestä, joka halusi pysyä nimettömänä?
Ei.
Jos niin olisi, sitä ei pitäisi ottaa täydestä.
Ei pitäisi ottaa…?
Jos se oli yksi mies, joka haluaa pysyä nimettömänä,
niin siinä on jotain hämärää, vai mitä?
Yksi tai useampi tuntematon henkilö keksi sivilisaation Mesopotamiassa.
Keitä he olivatkaan, he olivat aikaansa edellä.
Oliko mesopotamialaisilla samoja asioita kuin meillä on tänään?
Oli. -Kuten mitä?
Aseita, koruja, temppeleitä, eläimiä.
Ei, tarkoitin jalkoja, kulmakarvoja ja sellaista.
Oli. -Niinkö?
Heillä oli samat elimet, aukot, samat yhdessä toimivat osat.
Niin ulkopuolella kuin sisäpuolellakin.
Heillä oli siis sama määrä aukkoja.
Näin voi tieteen perusteella olettaa.
Yksi heidän läpimurtotuotteistaan on käytössä vielä tänäkin päivänä:
ympyrä.
Pyörät saattavat näyttää monimutkaisilta kaltaisillesi ihmisille,
mutta niiden toimintaperiaate on itse asiassa yksinkertainen.
Tämä ympyräosa kiertää tätä keskellä olevaa keppiosaa,
ja kun pyörän pinta työntää maata vasten,
paine pyörittää koko planeettaa poispäin -
antaen vaikutelman, että liikutaan eteenpäin,
ja uskomatonta kyllä, niin todellakin tapahtuu.
Pyörän ansiosta pystyttiin tekemään kauppamatkoja,
mutta ensin piti laskea omaisuuden koko.
Se johti traagiseen keksintöön nimeltä matikka.
Puhutaan matikasta ja numeroista. Olivatko numeroiden arvo pienempi muinaisaikoina,
vai oliko niiden arvo sama kuin nyt, paitsi suurempi?
Muinaisaikoina numeroiden arvo oli sama kuin nykyäänkin.
Silloinkin piti laskea asioita.
Oliko heillä sama määrä lukuja kuin meillä?
Yhdestä seitsemäänsataan seitsemänsadan ollessa suurin luku?
700 ei ole koskaan ollut suurin luku. Voi laskea miten pitkälle haluaa.
Ei, näin sen YouTubesta. 700:n jälkeen samat luvut toistuvat.
Ne vain nimetään eri tavalla, mutta oikeasti ne ei kasva.
Lähetänkö sen sinulle?
Koska luvut loppuvat 700:aan,
laskemiseen tarvittiin apuväline.
Silloin tämä astui kuvaan. Sen nimi on helmitaulu.
Helmitaulun avulla voitiin laskea omaisuuden koko.
Tästä oli lyhyt askel rahan keksimiseen, käteisen muodossa.
Muinaiset ihmiset keksivät valuutan helpottaakseen elämäänsä,
mutta samalla he keksivät myös kapitalismin, mikä tulee tappamaan kaikki.
Anteeksi, se ei ollut kysymys. Luin sen Twitteristä.
Valloitettuaan numerot -
ihmiskunta siirtyi johonkin vieläkin tylsempään keksimällä kirjoituksen.
Oliko kirjoituksen keksiminen merkittävä kehitysaskel,
vai ennemminkin tähdenlento, kuten rap metal?
Kun kirjoitus keksittiin, kun se ilmestyi maailmaan,
se oli pysäyttämätön.
Se oli siis isompi juttu kuin rap metal?
Paljon isompi. -Entä acid jazz?
Asettaisin sen senkin edelle.
Halusin vain tietää mielipiteesi acid jazzista. Mikä tämä on?
Se on vain valos.
Kopio mesopotamialaisesta savitaulusta, jossa on nuolenpääkirjoitusta.
Maailman ensimmäiset tekstit kirjoitettiin savutauluihin.
Kirjaksi sen kansi on aika tylsä. Se ei edes näytä avautuvan kunnolla.
Et kai tuomitse kirjaa kannen perusteella?
Tuomitsen. -Se on surullinen ja virheellinen näkemys.
Jos joku olisi huutanut tämän ääneen, olisiko se ollut ensimmäinen äänikirja?
Ei.
Kirjoitus muutti maailmaa. Yhtäkkiä ideoiden ei tarvinnut kadota -
vain siksi että niiden keksijä oli kuollut.
Nyt ideat voitiin muuttaa kirjalliseen muotoon,
ja sitten kuka tahansa pystyi lataamaan ideat omiin aivoihinsa -
langattomasti silmien kautta.
Uskomatonta kyllä, vaikka se keksittiin tuhansia vuosia sitten,
kirjoitus on yhä olemassa, nettivideoiden alapuolella.
Täältä löytyy myös toinen käsintehty yhä elinvoimainen kieli.
Emoji.
Ne keksineet egyptiläiset kutsuivat niitä hieroglyfeiksi.
He kertoivat tarinoita hieroglyfisellä koodilla.
Se on kuin johdonmukaisempi Marvel-sarjakuva.
Niitä ei laitettu julkisille paikoille, elävien ihmisten iloksi,
vaan nämä egyptiläiset sarjakuvat maalattiin hautakammioiden seiniin,
kuolleiden iloksi.
Ne hautakammiot lepäävät hyvin kuuluisten -
ja hyvin suippojen rakennusten alla.
Puhun pyramideista.
On mahdotonta olla ajattelematta,
että pyramidit ovat periaatteessa isoja kolmioita neliömäisillä ahtereilla.
Sille muodolle on varmasti nimi, mutta kukaan ei tiedä, mikä se on.
Se on yksi pyramidien ajattomia arvoituksia.
Miksi pyramideilla on sellainen muoto? Ettei kodittomat nukkuisi niiden päällä?
Muinaisessa Egyptissä ei ollut paljon kodittomia.
Eikö? -Ei. Ihmiset huolehtivat toisistaan.
Auttoivat toisiaan. -Aivan.
Ja sadekin valuu niistä helposti pois. Miten egyptiläiset rakensivat pyramidit?
Rakensivatko he huipulta alaspäin vai juurelta ylöspäin?
Juurelta ylöspäin, koska huipulta alaspäin rakentaminen olisi mahdotonta.
Egyptiläisten mielestä elämän merkityksellisin teko oli kuoleminen.
Mitä tärkeämpi oli, sen monimutkaisempi kuoleman piti olla.
Egyptiläisiä kuninkaita kutsuttiin faaraoiksi,
ja kun he kuolivat, heistä tuli kuuluisia muumioita.
Kuolleet ihmiset olivat pakkomielle muinaisille egyptiläisille, vai mitä?
Mutta nyt hekin ovat kuolleet. Luuletko, että he ajattelevat vieläkin niin?
Kuolleet eivät olleet heille pakkomielle.
Heitä kiehtoi elämä. He halusivat olla elossa,
ja he halusivat varmistaa heräävänsä henkiin kuoleman jälkeen.
Siksi he suorittivat muumiointeja.
Miten he tekivät sen? Käy prosessi läpi.
Ruumis siirrettiin pöydälle,
sitten se pestiin, ja sitten aivot poistettiin.
Sitten ylävartalo leikattiin auki, ja mädäntyvä kudos poistettiin.
Sitten ruumis peitettiin suolalla ja kuivatettiin.
Sitten se käärittiin siteisiin, josta tuli muumio.
Vähän kuin Gwyneth Paltrow'n viikoittainen kylpylähoito.
Onko muumio koskaan ajanut polkupyörällä?
Ei tietääkseni. Muinaisilla egyptiläisillä ei ollut polkupyöriä.
Aivan. -Heillä ei edes ollut teitä.
Heillä ei siis ollut polkupyöriä, koska niillä ei voinut ajaa.
En tiedä, miksi kysyin tuota. En keksinyt muuta sanottavaa.
Kun Egyptin faaraot jättivät jälkeensä temppeleitä ja hautakammioita,
meren toisella puolella vieläkin vaikuttavampi valtakunta oli syntymässä.
Kreikka. Se on maa.
Siellä sivilisaation synty syntyi.
Käytämme yhä monia antiikin kreikkalaisten keksintöjä,
kuten lääkkeet ja oliivit.
Moni keksinnöistä on joutunut unholaan, kuten demokratia, ja pilarit.
Näiden upeiden raunioiden lisäksi antiikin kreikkalaiset kehittivät kulttuurin,
jogurtin muodossa, ja teatterin, kaikkine pitkästyttävine muotoineen.
Kreikkalaiset pitivät tragedioista.
Tragediassa tapahtuu surullisia asioita, on kuolemia ja itsemurhia.
Mutta antiikin Kreikan tragediat tapahtuivat aikoja sitten.
Ovatko niiden tapahtumat yhä surullisia?
Ovat, koska ne tragediat ovat tarinoita ihmisistä,
joihin voimme samaistua.
Mutta siitä on niin kauan. Miksi välittäisin?
Kuten sanoin, tragediat kertovat usein ihmisten tilanteista.
Se olisi järkyttävää myös nykyihmiselle,
jos tämä huomaisi tappaneensa isänsä ja naineensa äitinsä, kuten Oidipus.
Saatan olla tunteeton, mutta en välitä paskaakaan antiikin kreikkalaisista.
Se on sääli.
Välitätkö sinä? -Aika paljonkin. Teen sitä työkseni.
Kaverini Paul kirjoitti tarinan miehestä, jonka hanuriin juuttui varhaisperuna,
epäviisaan seksileikin jälkeen.
Hän teki siitä limerikin. Kukaan ei kuollut, mutta se kuulostaa hirveältä.
Riittäisikö se tragediaksi, vai pitäisikö perunan juurtua ja tappaa hänet?
Se kuulostaa hyvin ikävältä tapahtumalta.
En ole varma, onko sillä ajatonta relevanssia, mikä tekisi siitä tragedian.
Paul sanoi, että se oli tositarina.
Hänellä on ollut tosi rankkaa viime aikoina. Hän on loman tarpeessa.
Kreikkalaiset loivat myös teatterin tyhmille ihmisille: urheilun.
He keksivät olympialaiset kutsumatta muita maita mukaan -
varmistaakseen itselleen voiton.
Varhaisten olympialaisten osallistujat kilpailivat täysin alastomina,
osittain siksi, että urheilullista fysiikkaa pidettiin hyveenä,
mutta lähinnä siksi, että Lycraa ei ollut saatavilla.
Varhaisissa olympialaissa urheilijoiden piti kuulemma kilpailla alasti.
He tosiaan kilpailivat alasti.
On kirjoituksia, joissa sitä pidettiin varsin eroottisena näkynä.
Painijat kiemurtelevat sinne tänne,
joten yleisö näki varmasti pyllyreiät ja kaiken.
Eikö sitä voitu sensuroida katsojille? Vaikka ihonvärisillä alushousuilla.
Tai aina kun joku kumartuu, yleisön pitää sulkea silmänsä.
Se ei luultavasti olisi toiminut.
Mutta pyllyreikäkin näkyi. -Niin on saattanut tapahtua.
Oliko se Zeuksesta hyväksyttävää?
Kenties kuuluisin kreikkalaisten keksimä painimuoto oli henkinen paini.
Filosofia on periaatteessa ajattelun ajattelua,
mikä kuulostaa ajanhukalta, ja sitä se onkin.
Vaikka filosofi voisi väittää, että sitä aikaa ei ollut alun perinkään olemassa.
Siinä vaiheessa kannattaa lakata puhumasta hänelle ja avata keksipaketti.
Tässä antiikin Kreikan filosofit.
Ei oikeat filosofit, niistä on jäljellä vain tomua ja luita. Ehkä hampaitakin.
Nämä ovat vain hienoja kivestä tehtyjä simulaatioita.
Kreikan filosofit keksivät rohkeita uusia teorioita elämästä maan päällä.
Siksi he ovat yhä tunnettuja,
vaikka he eivät ole julkaisseet uutta materiaalia ikuisuuksiin.
Sokrates, Pythagoras,
tämä, ja tuo.
Tämä on Platon.
Jopa vuosisatoja kuolemansa jälkeen hän on yhä syvissä mietteissä
kehitellen nokkelia teorioita päässään.
Kunpa voisimme laittaa mikrofonin hänen aivojensa viereen ja kuulla ne itse.
Mutta koska kukaan tiimissämme ei osaa kreikkaa, ne jäisivät silti arvoitukseksi.
Platon siirsi viisautensa oppilaalleen,
josta tuli yksi kaikkien aikojen suurimpia ajattelijoita:
Aristoteles.
Aristoteles sanoi paljon fiksuja asioita, vai mitä?
Lempparini on: "Tanssi kuin kukaan ei näkisi."
Se on niin totta, ja sen voi soveltaa mihin tahansa.
Itseluottamukseni on toisinaan hauras,
ja minut koetaan itsevarmana henkilönä, mutta joskus asiantuntijoille puhuessa -
pelkään, että saatan vaikuttaa tyhmältä.
Ja kun ajattelen "tanssi kuin kukaan ei näkisi", se todella auttaa minua.
Se on kuin lahja. Mikä sai Aristoteleen keksimään sen?
Tietääkseni Aristoteles ei ole sanonut niin tanssimisesta.
En usko, että hän sanoi sen. -Eikö?
En tiedä, miksi hän olisi sanonut niin, enkä usko hänen sanoneen niin.
Onkohan hän sanonut jotain vastaavaa -
ihmisen itseluottamuksesta…
En usko. -Aivan.
Selvä.
Asiantuntijat kiistelevät filosofien sanomisista,
mutta on kiistatonta, että he muuttivat ajattelutapaamme.
Onko filosofi koskaan saanut niin suuren ajatuksen, että hänen päänsä räjähti?
Ei tietääkseni.
Tiedäthän, että aivot ovat täynnä putkia. Filosofit…
En tiedä. -Etkö tiennyt siitä?
En. -No ne ovat täynnä putkia.
Kun filosofit saavat ajatuksia -
ja yrittävät työntää ne putkien läpi…
Kun saa suuren ajatuksen,
onko parasta jakaa se pieniin herneen kokoisiin ajatuksiin -
ja puristaa ne läpi peräkkäin,
vai kannattaako vain pakottaa se putken läpi isona möykkynä -
purren hammasta ja ajatellen henkensä edestä?
Tuo on hyvin mielenkiintoinen tapa kuvailla -
kahta filosofian yleistä suuntausta.
On analyyttinen tyyli,
missä pilkotaan ongelmat pieniin osiin.
Herneisiin.
Ja sitten on synteettisempi lähestymistapa,
jossa tarkastellaan kokonaisuutta.
Joten luonnoksesi on itse asiassa -
varsin kiehtova kuvaus -
kahdesta nykyfilosofian tärkeästä lähestymistavasta.
Onko se hyvä? -Erinomaista.
Hienoa.
Sillä välin antiikin Kreikkaa levitettiin ympäri maailmaa tämän miehen toimesta:
Aleksanteri suuri.
Aleksanteri suuresta tuli kuningas 20-vuotiaana.
Hän suoritti sotilaskampanjan läpi Lähi-idän,
ja 30 vuotiaana hänen valtakuntansa ulottui Kreikasta Intiaan.
Miltä hänen tukkansa näytti? -En tiedä.
Aleksanteri ei ollut ainoa megastara, jolla oli oma valtakunta.
Qin Shi Huang oli yhdistänyt suuria osia Kiinasta.
Hän oli ensimmäinen sarjakuvahahmo, joka perusti oman valtakuntansa -
ja rakensi Kiinan muurin.
Kiinan muuri on kuulemma ainoa maamerkki, jonka voi kuulla avaruudesta.
Sitä ei voi kuulla.
Jotkut sanovat, että sen voi nähdä avaruudesta, mutta se ei ole totta.
Eli sitä ei voi nähdä avaruudesta.
Taikonautit ovat yrittäneet nähdä sen, onnistumatta siinä.
He eivät näe sitä. Se on siis näkymätön muuri, kuin voimakenttä.
Se on vain näkymätön avaruudesta katsoen. Maassa sen voi kyllä nähdä.
Tosi outoa. Onko se yksi suurista arvoituksista?
Ja tiedämmekö, onko Kiinalla kattoa? Onko olemassa Kiinan katto?
Ei ole.
Kiinan keisarikunta oli täynnä intensiivistä luovuutta -
ja filosofista ajattelua.
Kaikki kirjattiin historiallisiin kääröihin -
vuosisatoja ennen belgialaista teknohymniä "Pump Up the Jam".
Kreikkalaisilla oli imperiumi ja kiinalaisilla oli imperiumi,
mutta monille imperiumi-sanasta tulee mieleen se suuri:
Tähtien sota, tai Rooma. Ja nyt puhutaan historiasta, joten kyse on Roomasta.
Rooman valtakunta nousi kukoistukseen Julius Caesarin johdolla.
Hän on tunnetuin roomalainen Polanskin jälkeen.
Yksi syy, miksi tiedämme roomalaisista yhä tänäkin päivänä, on Wikipedia.
Wikipedia tietää paljon roomalaisista Pompejin tapahtumien johdosta.
Pompeji oli niin kehittynyt, että sillä oli oma vulkaani.
Se on latinaa ja tarkoittaa "vihainen vuori".
Ihmiset ja tulivuori elivät sopusoinnussa vuosia,
kunnes eräänä päivänä he riitaantuivat ja tulivuori purkautui -
peittäen Pompejin paksuun tuhkakerrokseen.
Arkielämä jähmettyi paikoilleen -
kuin joku olisi pysäyttänyt ajan ja sitten paskonut tomua kaikkialle.
Silloin se oli tappavaa, mutta toisaalta -
siitä tuli arkeologinen aarreaitta täynnä tietoa roomalaisten elämästä.
Tulivuoren ansiosta tiedämme, että roomalaiset olivat harmaita ja kaljuja
ja viettivät aikansa maaten järkyttävän pölyisissä taloissaan.
Purkaus säilöi myös vilauksia roomalaisten hienostuneisuudesta.
Oli mukavuuksia kuten sisävessoja ja kunnilingusta.
Rooman valtakunta oli vuosia aikaansa edellä.
Roomalaisten uskotaan olleen keksijöitä,
mutta usein he vain paransivat muiden keksimiä asioita.
Luettelen nyt asioita, ja sinä sanot, olivatko ne roomalaisten keksimiä,
vai vain parantelemia. Keksimiä vai parantelemia.
Anna mennä.
Lattialämmitys. -Keksimä.
Kalenteri. -Parantelema.
Epäröit. Et saa vastata seuraavaan.
Tiet.
Ne olivat persialaisten keksimiä, hyvin moni tiesi niistä.
Et saa vastata siihen.
Betoni. -Keksimä.
Aakkoset. -Sitä he eivät keksineet.
Eivätkä parannelleetkaan.
Sinun pitää valita yksi. -Niinkö?
He eivät parannelleet… -Ding! Anaalivalkaisu.
Mitä? -Anaalivalkaisu.
Anaalivalkaisu…
En tiedä, miten he olisivat tehneet sen. -Arvaa.
En edes tiedä, mitä se on. -Se on sitä, kun persereikä valkaistaan.
Se vaalennetaan.
Ei minun nurkillani. En tiedä vastausta. Passaan.
Et voi passata.
Valkaisu? -Jep. Peräaukon valkaisu.
Selvä. No keksimä sitten.
Vain satatuhatta vuotta sitten ihmiset elivät luolissa kuin eläimet.
Nyt, teknisten ja kulttuuristen läpimurtojen ansiosta,
elimme kaupungeissa, kuin ihmiset.
Katsellessani antiikin Roomaa tekee mieli antaa esi-isillemme anteeksi -
heidän omahyväisyytensä, joka oli lähes James Corden -tasoa.
Mutta pian Rooman valtakunta kohtaisi suurimman haasteensa:
rauhan miehen, Jeesus Kristuksen. Lempinimi: Jumalan poika.
Ensi kerralla uskonnot ja niiden leviäminen.
Kuin meemit, mutta elämäntyylin ja vaatemalliston kera.
Tarkastelemme kahta historian tärkeimmistä kirjoista:
Raamattu ja Koraani.
Vastaamme myös kysymykseen, kumpi on paras.
Tekstitys: Frej Grönholm